УФ-м и Президентым и полномочнэ лIыкIуэу Кавказ Ищхъэрэ федеральнэ округым щыIэ Белавенцев Олег КурортологиемкIэ Пятигорск дэт къэрал щIэныгъэ-къэхутакIуэ институтым Iэ щиIэтащ
Бюллетеныр щридзэм абы къызэхуэсахэм ягу къигъэ-кIыжащ Кърымыр Урысейм щыщ зэрыхъужрэ илъэсиплI зэрырикъуар икIи а гуфIэгъуэри къыхыхьэжауэ, гукъыдэж иIэу Iэ иIэтыну къызэрыкIуар.
«Сыхуейщ ди япэ итахэр зэрыгушхуэу щыта хабзэфIхэр ди бынхэм яхъумэну икIи ахэр ягъэбэгъуэну. Апхуэдэу сэ шэч къытесхьэркъым илъэс гъунэгъухэм къриубыдэу зэрыщыту ди къэралми, абы и Iыхьэ Кавказ Ищхъэрэ щIыналъэми хуабжьу зэрызаужьынум» — жиIащ Белавенцев Олег.
Президентым и лIыкIуэм къигъэлъэгъуащ хэхыныгъэхэр Кавказ Ищхъэрэм тэмэму зэрыщекIуэкIыр, псом хуэмы-дэу, а махуэм Къэбэрдей-Балъкъэрым и хэхакIуэхэм жыджэрагъышхуэ къызэрагъэлъагъуэр.
УФ-м и Президентым и полномочнэ лIыкIуэу Кавказ Ищхъэрэ федеральнэ округым
щыIэм и аппаратым и пресс-IуэхущIапIэ.
